“Toshkent” xalqaro aeroportining uchib ketish terminalida “Fast Track” xizmati ishga tushirildi. Xizmat yo‘lovchilarga reysga ro‘yxatdan o‘tish, bojxona va pasport nazorati, shuningdek, parvoz oldidan tekshiruvlardan navbatsiz o‘tish imkonini beradi. Foto: Uzbekistan Airports “Fast Track” xizmatidan foydalanish uchun yo‘lovchi jo‘nash terminalidagi ma’lumot burchagiga murojaat qilishi kerak. To‘lov amalga oshirilganidan so‘ng aeroport xodimi yo‘lovchini maxsus koridor bo‘ylab steril zonagacha kuzatib boradi va u yerdan yo‘lovchi mustaqil ravishda bortga chiqadi. Uzbekistan Airports xabariga ko‘ra, “Fast Track” xizmatining narxi – 170 000 so‘m. Oila a’zolari bilan uchayotgan yo‘lovchilar uchun “Oilaviy” paketi bor.